钦定古今图书集成/明伦汇编/氏族典/第559卷 > 司马休之
## 钦定古今图书集成/明伦汇编/氏族典/第559卷 > 司马休之

按《晋书谯刚王逊传》，“逊子承，承子无忌，无忌子恬，恬
子休之，字季预。以平王恭、庾楷功，拜龙骧将军、襄城
太守，镇历阳。桓元攻历阳，休之力战不捷，携子侄奔
于慕容超。闻义军起，复还京师，监荆益梁宁秦雍六
州军事、荆州刺史。后以文思事怨望，遂结雍州刺史
鲁宗之，将共诛执政。时休之次子文宝及兄子文祖”
并在都赐死，刘裕亲自征之，休之大败，遂奔于姚兴。
裕平姚泓，休之将奔于魏，未至，道死。